burgasdotpro/wikipedia huggingface dataset:
Tuberkulóza

Tuberkulóza (TBC, hovorovo aj "suchoty", "suchotiny" či expresívne "tubera") je zdĺhavá infekčná choroba postihujúca všetky tkanivá a orgány, najčastejšie však pľúca zvierat aj ľudí. Je vyvolaná mikroorganizmom "Mycobacterium tuberculosis" (nazývaný aj "Kochov bacil"). Šíri sa vzduchom – kašľom, kýchaním a pod. Väčšina infekcií je asymptomatická, latentná. Asi jedno z desiatich ochorení vyústi do aktívnej tuberkulózy, pričom neliečená tuberkulóza spôsobuje smrť u 50 % prípadov. Touto chorobou sa zaoberá medicínsky obor ftizeológia.
Najtypickejším príznakom je chronický suchý kašeľ a vykašliavanie krvi. Medzi ďalšie príznaky patrí horúčka (Febris), potenie a strata telesnej hmotnosti.
Diagnóza prebieha mikrobiologickým vyšetrením krvavého sputa či odobraním vzoriek tkaniva, tuberkulinovým testom, pomocou rádiológie, prípadne krvnými testami. 
Vďaka pokroku v chemoterapii (antibiotiká, tuberkulostatiká) a zvýšenej hygiene nastalo podstatné zníženie výskytu tejto nákazy predovšetkým vo vyspelých, civilizovaných krajinách (v poslednom čase však počty chorých opäť stúpajú, a to aj v tých najvyspelejších krajinách). Vysoká schopnosť pôvodcu choroby vypestovať si imunitu núti lekárov kombinovať viacero druhov veľmi silných antibiotík, modifikovať známe antibiotiká a hľadať nové.
Predpokladá sa, že tretina svetovej populácie je infikovaná baktériami "M. tuberculosis" a zhruba každú sekundu je infikovaný ďalší človek. V roku 2007 bolo odhadovaných 13,7 milióna chronických aktívnych prípadov, 9,3 milióna nových prípadov a 1,8 miliónov úmrtí a to väčšinou v rozvojových krajinách.
Mikkeli

Mikkeli () je fínske mesto v provincii Južné Savo na brehu jazera Saimaa. Je hlavným mestom kraja Východné Fínsko.&lt;br&gt; 
Má 46 612 obyvateľov a patrí mu územie o rozlohe , z toho tvoria vodné plochy. 
V čase druhej svetovej vojny tu sídlil štáb fínskeho národného hrdinu a vrchného veliteľa fínskych vojsk maršala Mannerheima. Je tu niekoľko vojenských múzeí, hlavne múzea vrchného velenia.
Terčovec

Terčovec ("Symphysodon") je rod sladkovodných rýb patriacich do čeľade cichlidovité. Terčovce sa považujú za najkrajšie, ale aj najnáročnejšie sladkovodné ryby chované akvaristami. Obtiažnosť ich chovu sa dá porovnávať s chovom morských rýb. 
Terčovce, ako ich už názov napovedá, majú okrúhle telo v tvare terča alebo disku. Chrbtová aj chvostová plutva nie je príliš vysoká, ale je dlhá. Všetky terčovce sú zvisle pruhované, líšia sa len počtom viditeľných pruhov. Okrem toho majú na tele ešte vodorovnú kresbu v tvare akéhosi „labyrintu“, ktorá sa na svetle leskne odtieňmi modrej a zelenej. 
Pochádzajú z povodia Amazonu a Orinoka. Žijú v pokojných a čistých mäkkých kyslých vodách. Sú mierne, pohybujú sa pomaly a nemajú rady spoločnosť rýchlych rýb, ktoré ich plašia.
Rozmnožovanie.
Znáša na šikmý alebo zvislý substrát (list širokolistej rastliny alebo doštičku z PVC) až 200 ikier, ktoré sa po 2-3 dňoch vyliahnu pod rodičovským dozorom. Mimoriadnou zvláštnosťou mladých rybičiek je to, že sa živia sekrétom, ktorý vylučujú obaja rodičia. Medzi rybami je to veľká zriedkavosť, ktorá sa vyskytuje tiež napr. pri rode "Uaru" a "Etroplus". Bez tejto fázy výživy nie je ich prirodzené prežitie možné.
Neurotransmiter

Neurotransmiter je chemická látka uvoľňovaná z nervového zakončenia na synapsii. Slúži na prenos impulzu cez synaptickú štrbinu a umožňuje tak ďalšie šírenie podráždenia (v nervovom systéme) alebo vyvolanie určitej reakcie (sťah svalu, vyprázdnenie žľazy). Neurotransmitery sa delia na excitačné (s budivým účinkom) a inhibičné (s tlmivým účinkom). K najznámejším neurotransmiterom patria noradrenalín (sympatický nervový systém), acetylcholín (napr. parasympatický nervový systém), dopamín, serotonín, GABA, glutamát, glycín, neuropeptidy a iné. Niektoré neurotrasmitery majú súčasne charakter hormónov, vyskytujú sa aj mimo nervový systém (cholecystokinín v tráviacej sústave) a môžu mať aj vzťahy k iným systémom, napr. imunitnému. Poruchy neurotrasmiterov spôsobujú niektoré neurologické a psychiatrické choroby:
X264

x264 je slobodná knižnica pre enkódovanie videa podľa štandardu H.264/MPEG-4 AVC. Súčasnými aktívnymi vývojármi projektu sú Loren Merritt a Jason Garrett-Glaser. Medzi ďalších vývojárov, ktorí prispeli ku kódu, patria Laurent Aimar, Eric Petit, Min Chen, Justin Clay, Måns Rullgård, Radek Czyz, Alex Izvorski, Alex Wright, Christian Heine, Gabriel Bouvigne a iní. Knižnica je uvoľnená pod podmienkami GPL licencie.
Súčasťou projektu je aj enkodér, ktorý sa používa z príkazového riadku. Existuje k nemu niekoľko grafických užívateľských prostredí, napríklad MeGUI .
Schopnosti.
x264 je jedným z najpokročilejších verejne prístupných AVC enkodérov. Podporuje široké spektrum možností daných štandardom H.264/MPEG-4 AVC:
Majstrovstvá sveta vo futbale 1938

Majstrovstvá sveta vo futbale 1938, boli tretie majstrovstvá sveta vo futbale. Finálový turnaj sa odohral vo Francúzsku, a to od 4. júna do 19. júna. FIFA vybrala Francúzsko ako hostiteľa záverečného turnaja v auguste 1936. Turnaja sa zúčastnilo 15 mužstiev a zisk titulu obhájilo Taliansko, keď vo finále zdolalo Maďarsko 4 : 2.
Kvalifikácia.
FIFA rozhodla o organizátorovi záverečného turnaja majstrovstiev sveta počas letnej olympiády v roku 1936. Turnaj sa rozhodla udeliť Francúzsku, čo spôsobilo pobúrenie v Južnej Amerike, krajiny ktoré verili, že miesto šampionátu by sa malo striedať medzi týmito dvomi kontinentmi. Namiesto toho to bol druhý turnaj v rade ktorý usporiadala Európa. Následkom toho ani Uruguaj, ani Argentína na protest nevstúpili do kvalifikácie.
Španielsko bola prvá krajina, ktorá sa nezúčastnila majstrovstiev sveta kvôli občianskej vojne.
Na týchto majstrovstvách sveta bolo po prvýkrát zaznamenané že hostiteľ (Francúzsko), ako aj obhajca titulu (Taliansko) sa kvalifikovali automaticky. Obhajcovia titulu sa kvalifikovali automaticky na záverečný turnaj od týchto majstrovstiev sveta, až do majstrovstiev sveta roku 2006, keď toto pravidlo bolo zrušené. 
16 národov sa malo zúčastniť záverečného turnaja, ale Rakúsko bolo stiahnuté potom, čo bolo pripojené k Nemecku, a tak sa bojov o titul zúčastnilo len 15 tímov.
Štadióny.
V týchto mestách sa hrali zápasy:
Vyraďovacie boje.
Prvé kolo.
Opakované zápasy:
Štvrťfinále.
opakovaný zápas:
Feronikel

Feronikel je ferozliatina obsahujúca nikel a zvyčajne aj nízke podiely uhlíka a síry. Za feronikel sa môžu považovať aj niektoré typy austenitickej zliatiny známe ako "liaty nikel" s obsahom až do 36 % niklu, 6 % chrómu, 6 % kremíka a viac ako 2 % uhlíka.
Zdroje.
colný sadzobník SR
Feroalumínium

Feroalumínium je ferozliatina obsahujúca 12 až 30 % hliníka. Niektoré druhy feroalumínia sa používajú priamo na odlievanie špeciálnych dielov z dôvodu ich vysokej odolnosti proti korózii pri vysokých teplotách a pre ich magnetické a tepelné vlastnosti.
Ferosilikoalumínium

Ferosilikoalumínium je ferozliatina obsahujúca kremík, hliník a niektoré ďalšie prvky v rôznom zložení. Obvyklé zloženie býva:
Ferosilikomangánalumínium

Ferosilikomangánalumínium je ferozliatina obvykle obsahujúca 20 % kremíka, 35 % mangánu a 10 až 12 % hliníka.
Ahoj (pozdrav)

Ahoj je neformálny pozdrav používaný pri stretnutiach aj pri rozlúčke.
Etymológia.
Oslovenie „ahoj“ preniklo do slovenčiny (a češtiny) v prvej polovici 20. storočia ako vodácky pozdrav, podľa anglického námorníckeho zvolania "ahoy", v angličtine doloženého od roku 1751 ako zlúčenie slov "a" (stará forma pre citoslovce "o" a "ah") a "hoy", čo je zvolanie na upútanie pozornosti.
Iné vysvetlenie je, že ide o akronym latinskej frázy "Ad Honorem Jesu" (na slávu Ježišovu), ktoré „neobstojí; podľa všetkého ide len o dodatočnú etymologickú interpretáciu tohto slova, ktorá – aj keď nepochybne sleduje ušľachtilé ciele – neberie do úvahy jeho reálnu históriu.“
Vlajka Bhutánu

Vlajka Bhutánu je rozdelená šikmou uhlopriečkou na dva trojuholníky v tradičných čínskych farbách: žrďový je žltý, vlajúci je oranžovo červený. Po uhlopriečke je položený biely bhutánsky bezkrídly drak s čiernou kresbou. Drak hľadí vpravo a drží gule predstavujúce vajcia poznania a univerzum. Žltá farba predstavuje autoritu kráľa a jeho hlavnú úlohu pri riadení náboženských i svetských záležitosti, červená znamená duchovnú moc budhizmu, ktorý je v krajine reprezentovaný dvoma sektami. Pôvodne bola farba tejto časti vlajky hnedá, až v šesťdesiatych rokoch nabrala dnešný odtieň. Drak má rôzne symbolické funkcie (Bhután je "krajina draka") a dunenie hromov v bhutánskych údoliach naznačuje jeho prítomnosť. Jednoznačne pripomína staré čínske vlajky a skoršie vzťahy krajiny k Číne vôbec. 
V dnešnej podobe sa vlajka objavila roku 1971.
Vlajka Bruneja

Vlajka Bruneja je žltá s dvomi nerovnako širokými šikmými pruhmi (17:15), bielym a čiernym, ktoré neprechádzajú horným rohom ani dolným cípom vlajky. Uprostred vlajkového listu je umiestnený červený brunejský znak. Ten bol do vlajky vložený roku 1959, kedy sultanát získal ústavu, svojím vývojom však nadväzuje už na vládu tretieho brunejského sultána Šarífa Alího z raných dôb 15. storočia. Zástavka a slnečník symbolizujú sultána a jeho moc, štyri pierka každého krídla pripomínajú spravodlivosť, pokoj, blahobyt a mier. Zdobený trojdielny pylón predstavuje stálu a spravodlivú vládu, avšak zdvihnuté a voľne sa vznášajúce ruky po oboch jeho stranách sú symbolom záväzku vlády starať sa o úroveň života, o mier a blahobyt. Polmesiac pripomína štátne náboženstvo islam. Štátne motto na polmesiaci, písane malajsky arabským písmom, znie S (božím) vedením neustále pre dobré skutky. Na stuhe je uvedený názov štátu BRÚNEJ DÁR AS-SALÁM. 
Prvá brunejská vlajka bola vytvorená roku 1906, kedy bol sultán nútený definitívne sa poddať britskému rezidentu, a jej farby boli odvodené z farieb vlajok sultána (žltá) a dvoch vysokých štátnych úradníkov (biela a čierna), ktorý zmluvu o ochrane vtedy podpísali. Túto trojicu pripomína aj trojdielny pylón znaku.
Dnešná úprava vlajky je z roku 1959.
Vlčia

Vlčia môže byť:
Antalov potok

Antalov potok je potok na strednom Spiši, v severovýchodnej časti okresu Levoča. Je to pravostranný prítok Slavkovského potoka, meria 5,6 km a je tokom VII. rádu.
Pramení v pohorí Branisko, v podcelku Smrekovica, na severnom svahu Kravcovej (1 036,4 m n. m.) v nadmorskej výške približne 890 m n. m. Na hornom toku tečie viac-menej severozápadným smerom, zľava priberá prítok zo severovýchodného svahu Smrekovice (1 199,9 m n. m.), preteká Suchou dolinou a sprava priberá Zubrík. Následne sa stáča západným smerom, vstupuje do Levočských vrchov, do podcelku Levočské planiny a zľava priberá prítok z lokality Geredziny. Ďalej sa stáča na sever až severoseverozápad a preteká obcou Vyšný Slavkov, pričom v obci priberá pravostranný Podhorský potok a ľavostranný prítok zo severoseverovýchodného svahu Michaličky (784,6 m n. m.). Napokon tečie na krátkom úseku severným smerom popri osade Vlčia a severoseverozápadne od Vyšného Slavkova sa v nadmorskej výške cca 536 m n. m. vlieva do Slavkovského potoka.
Vysocký potok (prítok Slavkovského potoka)

Vysocký potok je potok v dolnom Šariši, v južnej časti okresu Sabinov. Je to pravostranný prítok Slavkovského potoka, meria 3 km a je tokom VII. rádu.
Pramení v pohorí Bachureň na západoseverozápadnom svahu Žliabkov (1 028,0 m n. m.), v lokalite Lazy, v nadmorskej výške približne 850 m n. m. Od prameňa tečie na krátkych úsekoch najprv západoseverozápadným smerom, zľava priberá krátky prítok z východoseverovýchodného svahu Adamovej hory (939,9 m n. m.), potom severným smerom a sprava priberá prítok z lokality Sloboda. Následne pokračuje na západ k sútoku s prítokom (588,3 m n. m.) zo severného svahu Adamovej hory, odtiaľ tečie na severozápad a vstupuje do Spišsko-šarišského medzihoria, do podcelku Šarišské podolie. Potom tečie na krátkom úseku na sever k sútoku s pravostranným prítokom (2,3 km) pretekajúcim obcou Sabinov a ďalej už tečie západným smerom. Pred obcou Brezovička sa stáča na severozápad a na okraji tejto obce sa v nadmorskej výške cca 465 m n. m. vlieva do Slavkovského potoka.
Čierny močiar

Čierny močiar je potok v dolnom Šariši, v južnej časti okresu Sabinov. Je to pravostranný prítok Slavkovského potoka, meria 6 km a je tokom VII. rádu.
Pramení v pohorí Bachureň na juhozápadnom svahu vrchu Bachureň (1 081,5 m n. m.) v nadmorskej výške približne 960 m n. m. Od prameňa tečie na krátkom úseku najprv na severozápad, potom sa stáča na západ a sprava priberá dva prítoky z lokality Na hole. Následne vytvára oblúk ohnutý na juh, zľava priberá svoj najdlhší prítok (1,4 km) zo západného svahu Magury (1 063,9 m n. m.) a sprava prítok z južného svahu Žliabkov (1 028,0 m n. m.). Ďalej preteká rovnomennou dolinou viac-menej západným smerom, vytvára vodopády Starý mlyn a postupne priberá viaceré krátke prítoky: zľava zo severozápadného svahu Bučiny (956,7 m n. m.), sprava z juhozápadného svahu Žliabkov a dva prítoky z lokality Gliarová a opäť zľava prítok zo severoseverozápadného svahu Ostrého vrchu (863,3 m n. m.). Následne sa stáča na severozápad, vstupuje do Levočských vrchov, do podcelku Levočské planiny a preteká obcou Nižný Slavkov. Priamo v obci sa v nadmorskej výške cca 505 m n. m. vlieva do Slavkovského potoka.
X&amp;Y

X&amp;Y môže byť:
Annapurna

Annapurna je desiaty najvyšší vrch Zeme, vysoký Leží v Nepále, v Nepálskych Himalájach, v horskej skupine Annapurna Himal.
Annapurna tvorí trojvrcholový masív:
Jej južná stena je vysoká .
Ako prví vystúpili na Annapurnu francúzski horolezci v roku 1950. Bola to prvá zdolaná osemtisícovka.
V roku 2006 vystúpil na vrchol prvý slovenský horolezec Peter Hámor.
Kovalentný polomer

Kovalentný polomer je vzdialenosť medzi dvoma rovnakými atómami tvoriacimi molekulu.
Izbová teplota

Izbová teplota je teplota vzduchu v uzavretej miestnosti, ktorú ľudia pokladajú za komfortnú. Nie je presne určená, napr. "The American Heritage Dictionary of the English Language" (2014) udáva teplotu okolo 20 až 22 °C (68 až 72 °F), zatiaľ čo "Oxford English Dictionary" (2010) uvádza, že za izbovú teplotu sa spravidla pokladá teplota okolo 20 °C. Odporúčaná izbová teplota sa môže odlišovať v závislosti od vlhkosti vzduchu a ročného obdobia – v lete sa odporúča 23 až 25,5 °C a v zime 20 až 23,5 °C.
Obora

Obora môže byť:
Skyline

Skyline je anglický pojem, ktorý označuje celkový alebo čiastočný pohľad na výškové budovy v meste alebo zoskupenia mrakodrapov. Môže označovať aj umelý horizont vytvorený mestskými štruktúrami. Skyline často slúži na jednoznačnú identifikáciu mesta, pretože neexistujú dve mestá, ktoré ich majú totožné. Skyline, ktoré sú natiahnuté na veľkú, prípadne panoramatickú fotografiu, veľkých miest alebo aj dvojitých miest, sa nazývajú termínom cityscape. V mnohých, ale nie všetkých, no predovšetkým v amerických metropolách tvoria mrakodrapy dôležitú úlohu v tvare skyline.
Zvernica

 
Zvernica alebo zverník (nesprávne aj obora) je ohradené miesto v prírode, ktoré je prispôsobené na chov divej zveri.
Slovensko.
Najstaršia doložená zvernica na Slovensku je Zvernica Teplý vrch pri Rimavskej Sobote, ktorú založili v roku 1666. V roku 2006 otvorili Lesy SR š.p v zvernici Teplý vrch lesnícky náučný chodník.
Ďalšia známa zvernica na Slovensku je Zubria zvernica v Topoľčiankach, ktorá vznikla na záchranu zubra hôrneho v roku 1958. Do roku 2008 sa ich odchovalo okolo 150. Celý objekt zvernice sa dimenzoval na 12 zubrov.
Vladimír Kriško

Vladimír Kriško (* 19. august 1915, Kochanovce – † 5. február 1988, Bratislava) bol pilot predvojnového čs. letectva a pilotom Slovenských vzdušných zbraní v druhej svetovej vojne. Zúčastnil sa dvoch bojových nasadení na východnom fronte a stal sa leteckým esom. Po vypuknutí povstania sa pridal na stranu partizánov. Po skončení vojny sa stal príslušníkom čs. vojenského letectva. V roku 1951 bol zbavený funkcie veliteľa pluku a v hodnosti podplukovníka bol prepustený do zálohy.
Hysteréza (vlastnosť)

Hysteréza alebo novšie aj hysterézia je taká vlastnosť systému, keď jeho výstupná hodnota nezávisí len od vstupu, ale aj od derivácie vstupu podľa času.
Napríklad, pri Schmittovom obvode, ak ho chceme zopnúť do jednotky, musíme dať na vstup &gt;+1 volt. Ale keď klesne vstupné napätie pod jeden volt, obvod sa nevypne, ale treba ísť dole až na napr. -2 V a až vtedy sa obvod vypne.
Prakticky všetky prírodné aj technické systémy vykazujú hysterézu, len nie pri každom je rovnako výrazná a niekedy nie je ani bežne merateľná. Za systémy bez hysterézy sa považujú také, kde nie je merateľná alebo pri ktorých sa jej vplyv dá pri modelovaní zanedbať.
formula_1 alebo formula_2
Využitie.
Hysteréza sťažuje v niektorých prípadoch modelovanie systému a výpočty jeho správania, ale môže byť pri niektorých systémoch naopak aj žiadúca, najmä v elektronike, napríklad pri pamätiach.
Alexander Gerič (pilot)

Alexander Gerič (* 30. január 1920, Slovenský Meder – † 29. august 1944, pravdepodobne neďaleko obce Ladce) bol pilot Slovenských vzdušných zbraní v druhej svetovej vojne a letecké eso. 
Bojoval na východnom fronte a po 9 potvrdených zostreloch preletel na sovietsku stranu. V Sovietskom zväze absolvoval Alexander Gerič spravodajský výcvik a zakrátko boli v júli 1944 vysadený nad stredným Slovenskom. Bol však chytený a väznený v Bratislave. Neskôr bol prepustený a na žiadosť ministra národnej obrany generála Ferdinanda Čatloša mal nadviazať spojenie s postupujúcou Červenou armádou. V auguste 1944 odletel s por. Šingliarom na lietadle Praga E.39 na letisko Tri Duby. Lietadlo havarovalo neďaleko obce Ladce. Obaja členovia posádky pravdepodobne zahynuli.
Broad Peak

Broad Peak ("Falčan Kangri, Faichan Kangri, K3") je dvanásty najvyšší vrch Zeme, vysoký Leží na hraniciach Číny s Pakistanom, v pohorí Karakoram, v horskej skupine Baltoro Mustagh.
Broad Peak sa nachádza od vrchu K2, v mieste, kde sa stretávajú dva veľké karakoramské ľadovce – "Baltoro" a "Godwin Austen". Názov "Broad Peak" znamená po slovensky "široký štít" (vrchol).
Broad Peak má tieto vedľajšie vrcholy:
Prvý úspešný výstup na vrchol sa podaril rakúskym horolezcom v roku 1957. Prvý slovenský horolezec, ktorý na Broad Peak vystúpil bol Peter Hámor v roku 2006.
Excalibur

Excalibur môže byť
Vyborg

Vyborg (; ; ; ) je mesto na severozápade Ruska v Leningradskej oblasti. Leží na Karelskom chrbáte vo Vyborskom zálive, severozápadne od Petrohradu a južne od hranice s Fínskom. Žije tu asi 80 000 ľudí.
História.
Oblasť dnešného Vyborgu bola starodávnym obchodným centrom na západnej vetve rieky Vouksi tečúcej z jazera Saimaa priamo do Fínskeho zálivu, ktorá neskoršie vyschla. Žili tu Karelovia, ugrofínske kmene, ktoré sa postupne dostali pod vládu Novgorodu a Švédska.
Po rozpade cárskeho Ruska a občianskej vojne bolo mesto súčasťou novovytvoreného Fínska. K Sovietskemu zväzu bolo pričlenené až v dôsledku porážky fínskych vojsk v neskoršej fáze druhej svetovej vojny v roku 1944.
Vantaa

Vantaa (švéd. Vanda) je mesto v južnom Fínsku. Spolu s Helsinkami a Espoo, s ktorými susedí, a Kauniainen tvoria tzv. "Veľké Helsinki".
Mesto má rozlohu z čoho sú vodné plochy. V meste žije približne 185 000 ľudí, čím sa vo veľkosti vo Fínsku posúva na štvrté miesto za Tampere a pred Turku.
Na území Vanty sa nachádza hlavné helsinské letisko.
Gašerbrum I

Gašerbrum I ("Hidden Peak") je jedenásty najvyšší vrch Zeme, vysoký Leží na hraniciach Číny s Pakistanom, v pohorí Karakoram, v horskej skupine Baltoro Mustagh. V jazyku baltí znamená tento názov "krásny vrch".
Prvovovýstup na vrchol uskutočnili v roku 1958 americkí horolezci. Prvý prechod Gašerbrum I - Gašerbrum II urobili v roku 1984 talianski horolezci. Slovenskí horolezci vystúpili na vrchol prvýkrát v roku 1988.
Čmeľ

Čmeľ (; hovorovo "čmeliak") je rod lietajúceho hmyzu, ktorý patrí pod čeľaď včelovité ("Apidae"). 
Tak ako jeho príbuzné včely medonosné, živí sa nektárom a nazhromaždeným peľom, ktorý zbiera aj pre svoje larvy. Väčšina druhov čmeliakov je mierumilovná. Žije v spoločenstvách. Charakteristický je tým, že má na mohutnom tele dlhšie štetinaté ochlpenie najčastejšie čiernej a žltej, prípadne oranžovej, alebo červenej farby. Niektoré druhy sú úplne čierne, niektoré majú zakončenie zadnej časti tela biele.
Čmele nezimujú v kolóniách, nevytvárajú si zásoby medu na prežitie a nie sú preto využiteľné pre jeho výrobu.
Kráľovná a robotnice čmeliaka dokážu viackrát pichnúť žihadlom, ktoré nemá spätný tŕň ako žihadlo včely medonosnej. 
Čmeľ má veľký význam pre ľudí a rastlinstvo. Patrí medzi dôležitých opeľovačov pre hospodárske plodiny ako aj pre voľne žijúce rastliny. Je čoraz viacej využívaný pre opeľovanie poľnohospodárskych plodín, nakoľko vzhľadom na množstvo peľu na bohatom ochlpení tela a svojim intenzívnejším bzučaním počas preberania kalichov kvetov, dokáže kvalitnejšie opeliť aj ťažšie opeliteľné súkvetia. Osvedčil sa napríklad aj pri zefektívnení pestovania skleníkových paradajok v rastlinných veľkovýrobách.
V rozvinutých krajinách vplyvom vedľajšieho účinku používania pesticídnych prípravkov dochádza k tomu, že čmele sa postupne dostávajú medzi ohrozené druhy.
Aluminotermia

Aluminotermia je metóda prípravy chemických prvkov, prevažne kovov z ich oxidov redukciou kovovým hliníkom pri vysokej teplote. Hliník má vysokú afinitu ku kyslíku a pri zvýšenej teplote ho odoberá z oxidu za vzniku oxidu hlinitého a príslušného prvku. Aluminotermiou sa môžu pripraviť prvky, ako sú napr. molybdén, vanád, nikel, kobalt, kremík, titán, tórium a pod.:
V praxi sa aluminotermia využíva pri zváraní koľajníc termitom. Termit je zmes oxidu železitého alebo magnetitu (oxidu železnato-železitého) a práškového hliníka v pomere 3:1. Termit sa zapaľuje pomocou zápalnej zmesi (peroxid bárnatý zmiešaný s práškovým horčíkom alebo hliníkom) a horčíkovej triesky. Zapálená termitová zmes spočiatku jasne žiari a za krátky čas sa zohreje až na 3 000 °C, pričom vyredukované železo sa zleje do súvislej vrstvy, nad ktorou sa vytvorí vrstva bieleho oxidu hlinitého.
Gašerbrum II

Gašerbrum II je trinásty najvyšší vrch Zeme, vysoký Leží na hraniciach Číny s Pakistanom, v pohorí Karakoram, v horskej skupine Baltoro Mustagh, v podskupine "Gašerbrumov".
Prvovýstup na vrchol uskutočnili v roku 1956 rakúski horolezci. Slovenský prvovýstup sa uskutočnil v roku 1988.
Comrat

Comrat (po gaguazsky: "Komrat"; po rusky "Комрат"/"Komrat") je mesto v Moldavsku a hlavné mesto autonómnej oblasti Găgăuzia (Gagauzsko). 
Nachádza sa na juhu krajiny na rieke Ialpug. Žije tu okolo 23-tisíc obyvateľov, z čoho väčšina je gagauzskej národnosti.
Carter Trevisani

Carter Trevisani (* 15. jún 1982) je bývalý profesionálny taliansky hokejista. Hrával na poste obrancu. Reprezentoval Taliansko na ZOH 2006 a na Majstrovstvách sveta v hokeji 2006, 2007 a 2008.
Jason Muzzatti

Jason Muzzatti (* 3. február 1970, Toronto, Kanada) je býalý kandsko-taliansky hokejový brankár. Najskôr bol reprezentantom Kanady, neskôr využil svoje talianske občianstvo a od roku 2004 reprezentoval na niekoľkých medzinárodných turnajoch Taliansko. Stal sa prvým brankárom s talianskou národnosťou, ktorý pôsobil v National Hockey League. 
Je dvojnásobným šampiónom americkej univerzitnej hokejovej ligy NCAA, kde bol raz vyhlásený za najlepšieho hokejistu sezóny a trikrát sa dostal do All Star Teamu. 
Šampionát v Talianskej hokejovej lige vyhal celkovo trikrát, dvakrát získal Superpohár (všetko s tímom Milána). 
V roku 2005 pomohol Taliansku kvalifikovať sa na Majstrovstvá sveta, keď v turnaji skupiny B zaznamenal až 96,3% úspešnosť zákrokov a stal sa brankárom turnaja. Taliansko získalo zlatú medailu a priamy postup. V roku 2004 získal s Talianskom na rovnakom šampionáte striebornú medailu. 
V roku 2006 reprezentoval Taliansko na domácich Olympijských hrách v Turíne ako prvý brankár národného tímu.
Vlajka Burkiny

Vlajka Burkiny má dva vodorovné pruhy, červený a zelený, so žltou päťramennou hviezdou uprostred. Vznikla roku 1984, keď do vtedy Horná Volta zmenila svoje meno i výsostné emblémy.
Predtým sa v rokoch 1959 – 1984 užívala hornovoltská vlajka s čiernym, bielym a červeným vodorovným pruhom. Červená farba symbolizuje revolučný boj a záväzok z toho vyplývajúci, zelená poľnohospodárstvo, hojnosť a nádej, žltá bohatstvo štátu. Päť cípov hviezdy predstavuje vedúcu úlohu revolúcie.
AK-74

AK-74 je útočná puška sovietskej resp. ruskej výroby. Modernizovaná verzia AK-47, od ktorej sa líši tým, že je ľahšia, dlhšia a používa iný typ streliva. AK-47 používa kaliber 7,62 × 39 mm, kým AK-74 (iné variácie AK-47 používajú i kaliber 5,56 × 45 mm) používajú kaliber 5,45 × 39 mm. Zásobník je vyrobený z plastu a je menej zakrivený ako u AK-47. Má odlišnú úsťovú brzdu, ktorá znižuje spätný ráz. Pažba je vyrobená z laminátového dreva. Zbraň je možné rôzne modifikovať, napríklad môže mať podvesený granátomet GP-25, môže používať bajonet, rôzne optiky a puškohľady atď.
Navrhnutá bola v roku 1974, masovo sa začala vyrábať v roku 1976. Je niekoľko variácii tejto pušky. Základný model je služobná puška v ruskej armáde. Jej variácie AKS-74U a AKS-74 sú kompaktnejšie a prispôsobené pre výsadkárov, vodičov atď. Od roku 1985 sa vyrába model, ktorý nemal určité časti z dreva, ale z plastu. Potom existuje ešte guľomet odvodený od AK-74, nazývaný RPK-74.
Okrem Ruska ho používa mnoho iných krajín, najmä krajiny tretieho sveta a východného bloku, a aj rôzne teroristické skupiny, napr. Al-Kaida, Taliban, Hizballah a iné. Mimo Ruska bol licenčne vyrábaný v NDR, Bulharsku, Rumunsku a Poľsku.
Verzie.
AK-74M.
AK–74M je modernizovaná verzia AK-74. Pažba, rukoväť a predpažbie je vyrobené z plastu vystuženého skleným vláknom. Pažba je sklopná, na ľavej strane je montáž optiky. Zbraň pracuje na princípe odberu prachových plynov z hlavne. Je ľahko ovládateľná a veľmi odolná. Má chrómovanú hlaveň, čo zvyšuje jej životnosť. Na jej konci je úsťová brzda, ktorá znižuje spätný ráz. 50% dielov je zhodných s AKM.
Zbraň sa rôzne modifikovať, môže mať napríklad podvesné granátomety GP-25, GP-30 a GP-34. Taktiež sa na ňu dá pripevniť optika, kolimátory, laserové zameriavače a bajonet, ktorý môže byť v kombinácii s puzdrom použitý na strihanie ostnatého drôtu. Je to momentálne najpoužívanejšia zbraň v ruskej armáde.
Od AK–74M je odvodený ľahký podporný guľomet RPK–74M. Ten má na rozdiel od staršej verzie plastové pažbenie. Rovnako ako AK–74M má sklopnú pažbu a montáž optiky.
AKS-74U.
AKS-74U je kompaktná (skrátená) verzia AK-74, ktorá má veľkosť samopalu. Na rozdiel od AK-74 má kratšiu hlaveň a nemôže mať nasadený bajonet. Môže byť rôzne modifikovaný, napr. môže mať pripevnenú optiku, tlmič alebo granátomet model BS-1. Tento model je určený pre výsadkárov, tankistov, špeciálne komandá, ako napr. Specnaz a pod.
Navrhnutý bol v roku 1974, o rok neskôr bol zaradený do služby. Okrem Ruska ho používa mnoho iných armád. Bol používaný v krajinách Varšavského paktu. Vyrábaný bol aj v Bulharsku, Číne a Juhoslávii.
Valkeakoski

Valkeakoski je mesto vo Fínsku v provincii Západné Fínsko. Nachádza sa južne od Tampere a severne od Helsínk. Mesto je domovom úspešného futbalového klubu FC Haka.
Rovaniemi

Rovaniemi (po fínsky) alebo Roavenjárga (v severnej saamčine) a Ruä'vnjargg (v skoltskej saamčine) je mesto na severe Fínska. Je administratívnym a obchodným centrom fínskej najsevernejšej provincie Laponska. Leží neďaleko severného polárneho kruhu medzi vrchmi Ounas a Korkalo na sútoku riek Kemi a Ounas. 
Na začiatku roku 2006 sa mesto zlúčilo so svojim dedinským okolím do jedinej obce, čím sa stalo rozlohou jedným z najväčších miest na svete a najväčším v Európe, hoci v ňom žije asi len 63 000 ľudí.
Busov

Busov môže byť:
Somár (rozlišovacia stránka)

Somár alebo osol môže byť:
Somár môže byť aj:
Laponsko (územie)

Laponsko (, , , , ) je oblasť tradične obývaná Laponcami (Saammi). Leží v severnej Európe a zahŕňa severnú časť Škandinávie (Nórsko, Švédsko a Fínsko) a polostrova Kola v Rusku.
Časom, ako sa strácajú hranice medzi severskými štátmi a aj hranica s Ruskom sa stále viac otvára, sa časti Laponska stále viac integrujú. Týka sa to nielen pôvodných Laponcov (Saamov), ale aj nelaponského obyvateľstva a väčšiny, ktorá má síce laponských predkov, ale už sa sociálne identifikuje ako súčasť národného štátu, v ktorom žije. Za Laponcov sa považujú iba kultúrne neasimilovaní Laponci.
Laponská vlajka bola ustanovená v Åre (Švédsko) 15. augusta 1986. Vlajku navrhol Astrid Bähl zo Skibotn (Nórsko). Je to prevzatý motív zo ságy Paiven parnech (Synovia slnka) od Andersa Fjellnera (1795 – 1876). Ľavý polkruh predstavuje Slnko, pravý Mesiac.
Kola (polostrov)

Kola alebo Kolský polostrov () je polostrov na severozápade Ruska v Murmanskej oblasti. Tvorí geomorfologický celok Východoeurópskej platformy.
Geografia a geomorfológia.
Na severe ho obmýva Barentsovo more a na východe a juhu Biele more. Západná hranica polostrova je poludníková zníženina, ktorá sa tiahne od Kolského zálivu údolím rieky Kola cez jazero Imandra a údolím rieky Nivy do Kandalakšského zálivu.
Polostrov zaberá plochu , väčšina jeho rozlohy sa nachádza za Polárnym kruhom. Zatiaľ čo severné pobrežie polostrova je strmé, južná časť pobrežia má miernejší povrch. Na západe polostrova, hlbšie do vnútrozemia sa nachádzajú horské masívy Chibiny a Lovozerskyje tundry, dosahujúce nadmorskú výšku . Stredná časť polostrova grjada Keivy má ráz vysočiny s nadmorskou výškou do . Centrálna časť polostrova je významným rozvodím.
Podnebie.
Vegetácia polostrova má na severovýchode ráz tundry a na juhozápade tajgy. Zimy sú napriek vysokej zemepisnej šírke pomerne teplé, s množstvom snehu. Dôvodom je prínos teplých vôd prúdmi Atlantického oceánu. Letá sú teplé, s dlhým slnečným svitom.
Geológia.
Geologicky je polostrov súčasťou baltického štítu, archaického kryštalinického masívu. Tvoria ho premenené horniny vysokého a stredného stupňa (hlavne amfibolitová menej granulitová fácia), hlavne mafické a granitické ruly. Častú sú tu diority, tonality, trondhjemity a granodiority. Nachádzajú sa tu aj páskované železné rudy súboru Keivy a zelenokameňové pásmo, korelovateľné s ofiolitmi severokarelskej zóny baltského štítu.
Zaujímavosti.
Na polostrove, 10 km od města Zapoljarnyj v Murmanskej oblasti sa nachádza Kolský vrt. Svojou hĺbkou 12 261m je zapísaný do Guinessovy knihy rekordov ako najhlbší vrt na svete.
Kola

Kola môže byť:
Vlajka Burundi

Vlajka Burundi – pole vlajky je rozdelené bielym uhlopriečným krížom na štyri trojuholníky: žrďový a vlajúci je zelený, horný a dolný je červený. Uprostred je biele kruhové pole a v ňom tri červené, zeleno lemované šesťcípe hviezdy (1+2), ktoré symbolizujú národnú devízu – Jednota, práca, pokrok – zo štátneho znaku alebo tri etnické skupiny v krajine – "Bahutov", "Batutsov" a "Batvov". Červená farba pripomína obete v boji za slobodu, zelená pokrok a nádej, biela mier. 
Vlajka je z roku 1966, kedy bola krajina vyhlásená za republiku. V rokoch 1962 – 1966 bol v kruhu uprostred vlajky umiestnený kráľovský bubon a rastlina cirok, od septembra do novembra 1966 tu bol iba cirok.
VSSK Vychlop

12.7 mmm VSSK (Vintovka snajperskaja speciaľnaja krupnokalibernaja – ostreľovačská špeciálna veľkorážna puška) Vychlop je tichá odstreľovacia puška, najnovšia z produktov konštrukčnej kancelárie KBP. Bola vyvinutá na zvláštnu žiadosť FSB (Federálna bezpečnostná služba – nástupca KGB) koncom roku 2002. Širšej verejnosti bola predstavená na jeseň 2005, počas výstavy zbraní INTERPOLITEX v Moskve.
Pušku využívajú špeciálne zložky FSB, zamerené na protiteroristickú a protikriminálnu činnosť. Údaje k tejto zbrani sú stále čiastočné a pochádzajú z letákov dodávaných výrobcom.
Určenie.
VSSK 12.7mm Vychlop je určená pre zvláštne operácie, kde je požadovaná možnosť tichej streľby s omnoho vyššou prieraznosťou ako u 9 mm pušky VSS. Typickým príkladom cieľov pre ktoré je určená sú autá, teroristi v nepriestrelných vestách, či osoby skrývajúce sa za silnou prekážkou (napr. nákladný automobil či stena)
Opis konštrukcie.
Základom je nový náboj SC-130 (СЦ-130) kalibru 12,7 mm s oslabenou výmetnou náplňou, ktorá urýchli strelu na počiatočnú rýchlosť 290–295 m/s. Presný rozmer nábojnice zatiaľ nie je známy, ale predpokladá sa, že je 97 mm dlhá (celková dĺžka náboja je potom 130 mm), čo je omnoho menej, než štandardný ruský náboj 12,7x108 HMG (ktorého celková dĺžka je 145 mm). Štandardná strela náboja SC-130PT (СЦ-130ПТ) má hmotnosť 59 g , "vysoko priebojná" strela náboja SC-130VPS (СЦ-130ВПС) 76 g (1170 grainov) . Účinný dostrel sa udáva 600 m a strela náboja SC-13VPS na 100 m prestrelí ruskú ťažkú nepriestrelnú vestu triedy 5 (US NIJ typ III) a zaručuje prebitie 16 mm oceľovej dosky na vzdialenosť 200m.
VSSK 12.7mm Vychlop je vybavená veľkým integrovaným tlmičom, ktorý je odmontovateľný kvôli potrebe uskladnenia či prevozu. Puška sama je konštruovaná ako bullpup, má sklápaciu dvojnožku, nastaviteľnú pažbu aj lícnicu. Puška je pravdepodobne poloautomatická – podrobnosti zatiaľ nie sú známe. Schránkový zásobník je na 5 nábojov.
Porvoo

Porvoo () je fínske mesto a prístav na pobreží Fínskeho zálivu. Leží asi na východ od Helsínk. Mesto malo k 31. januáru 2010 48 661 obyvateľov. Rozloha mesta je z čoho zaberajú vodné plochy.
Mesto je jedným zo šiestich stredovekých fínskych miest. Bolo založené v roku 1346. Porvoo je sídlom švédsky hovoriacej diecézy. Názov mesta vznikol podla pevnosti neďaleko rieky Porvoon, ktorá mestom preteká. Švédsky borg znamená hrad a å rieka.
Mesto je známe svojimi starými drevenými domčekmi a prístavnými skladmi, ktoré sú navrhnuté do zoznamu kultúrneho svetového dedičstva UNESCO.
Vlajka Cookových ostrovov

Vlajka Cookových ostrovov – Používa sa britská modrá služobná vlajka s kruhom pätnástich bielych päťramenných hviezd vo vlajúcej časti. Biela a modrá sú farby Demokratickej strany. Podľa oficiálného výkladu modrá pripomína Tichý oceán, biela mierumilovnosť obyvateľov. Hviezdy symbolizujú hlavné ostrovy archipelu a ich rovnaká veľkosť a usporiadanie do kruhu naznačuje rovnoprávnosť a vzájomnú závislosť jednotlivých členov tohoto ostrovného spoločenstva.
Vlajka sa používa od roku 1979, kedy Demokratická strana zvíťazila vo voľbách. Predtým bola v rokoch 1973 – 1979 zavedená vlajka zelená s kruhom žltých hviezd, pretože zelená a žltá sú farby vtedajšej vládnej Strany Cookových ostrovov.
Hämeenlinna

Hämeenlinna (, priamym prekladom „Hämeský hrad“) je obec a mesto vo Fínsku. Je sídlom richtára provincie Južné Fínsko a patrí do kraja Kanta-Häme. Žije v ňom asi 47 000 obyvateľov. Leží zhruba na polke cesty medzi Helsinkami () a Tampere (). V meste stojí známy stredoveký hrad Hämeenlinna.
Dejiny.
Územie mesta bolo obývané už v železnej dobe. V 11. storočí bola celá táto provincia pod vplyvom tak Švédska, ako aj ruského Novgorodu. Územie bolo ovládané z miestneho hradu či pevnosti. V tom čase tu vznikla aj dedina, ktorá poskytovala zázemie obyvateľom hradu.
Hämeenlinna bola povýšená na mesto v roku 1639 krátko po tom, ako bola na príkaz švédskeho kráľa presunutá o kilometer južnejšie na kopec, kde stojí dodnes.
Narodil sa tu najvýznamnejší fínsky skladateľ Jean Sibelius.
Čmeliak

Čmeliak môže byť:
Nariadenie (EÚ)

Nariadenie je legislatívny akt Európskej únie, ktorý má všeobecnú platnosť, je záväzný vo svojej celistvosti, je priamo uplatniteľný vo všetkých členských štátoch. Na jeho platnosť nie je potrebná ratifikácia, ani žiadny vykonávací predpis zo strany legislatívneho orgánu členského štátu. Najčastejšie nariadenia prijíma Radou EÚ na návrh Európskej komisie a v spolupráci s Európskym parlamentom. Nariadenia sa delia na základné a na vykonávacie nariadenia.
Hysteréza

Hysteréza alebo novšie aj hysterézia môže byť:
Organológia

Organológia môže byť:
Defenzíva

Defenzíva môže byť:
Imigrácia

Imigrácia môže byť:
Emigrácia

Emigrácia môže byť:
Hĺbnica

Hĺbnica môže byť:
Vydavateľ

Vydavateľ môže byť:
Nakladateľ

Nakladateľ alebo nakladateľstvo je jednotlivec alebo organizácia, ktorá financuje a realizuje vydávanie tlačených textov, pričom (na rozdiel od vydavateľstva) vydáva najmä neperiodické publikácie a má často aj kultúrne a spoločenské poslanie a funkcie.
Editor

Editor môže byť:
Chlóretán

Chlóretán alebo monochlóretán (starší názov etylchlorid) je chemická zlúčenina kedysi vo veľkom používaná pri výrobe tetraetylolova, aditíva benzínu. Je to bezfarebný, horľavý plyn alebo schladená kvapalina so slabou sladkou vôňou.
Výroba.
Chlóretán sa vyrába reakciou eténu a chlorovodíku s katalyzátorom chloridom strieborným pri teplotách od 130250 °C. Za týchto podmienok vzniká chlóretán podľa tejto chemickej rovnice:
Kedysi sa chlóretán tiež vyrábal z etanolu a kyseliny chlorovodíkovej alebo z etánu a chlóru, ale tieto spôsoby sú neekonomické. Malé množstvo chlóretánu je vyrobené ako vedľajší produkt výroby polyvinylchloridu. 
Použitie.
Používa sa ako lokálne anestetikum a v organickej syntéze ako alkylačné činidlo. Chlóretán je silný narkotizačný prostriedok, pri koncentrácii 34% vdychovanej zmesi nastupuje chirurgické štádium narkózy. Narkóza nastupuje do 3 minút, prebudenie nastupuje rýchlo.
V súčasnosti sa pri narkóze používa zriedka, hlavne pri veľmi krátkych chirurgických zákrokoch, alebo pri miestnom umŕtvení kože.
Vinobranie (Nedbal)

Vinobranie ("Die Winzerbraut ") je opera, ktorú zložila BakchusNedbal. Premiéra sa konala 11. február 1916 v Theater an der Wien vo Viedni. Libreto napísali Leo Stein a Július Wilhelm. Podobná sa libretu Poľskej krvi, ktorej úspech bol zrejme veľkou motiváciou. Hudba obsahuje chorvátske prvky, ale aj viedenské salónne valčíky, ktoré prináša do operety postava Lízy, ktorá pochádza z Viedne.
Nedbal dielo prepracoval pre Bratislavské aj Pražské predstavenie. V Bratislavskom prevedení bol dej preložený na Slovensko, čo však nekorešpondovalo s pôvodným chorvátskym koloritom hudby. Najlepšiou ostala pôvodná verzia diela.
Obsah.
I. dejstvo.
Záhrebský boháč Bogdan Lukovač čaká na spoločníčku, ktorou má byť Lisa z Viedne. Lisa sa zapáči grófovi Milanovi Mikoličovi, ktorý keď vidí nevhodné Bogdanovo správanie, zakročí a zoberie si Lisu so sebou na statok.
II. dejstvo.
Lisa pomáha Mikoličovi vo vedení vinohradu a postupne sa do seba zaľúbia. Mikolič sa však cíti byť pre Lisu pristarý a preto nechce svoju lásku prejavovať. Na slávnosti vinobrania sa však nevydrží a svoje city predsa len vyjadrí. Počas vinobrania sa na počesť Bakchusa uzatvára formálne manželstvo a Mikolič na to samozrejme vyzve Lisu. Tým však prebudí žiarlivosť herečky Julji, ktorej má na Mikoliča zálusk. Aby odstránila sokyňu z cesty, rozhodne sa ju dať dokopy s Mikoličovým ľahkovážnym synom Nikolom, ktorý prišiel z Viedne domov na vinobranie. Vysvitne Nikolo je Lisinou starou známosťou z Viedne. Julia Milanovičovi naznačí, že mladí ľudia by mali patriť k sebe.
III. dejstvo.
Lisa sa vracia do Viedne k matke. Nikolo sa medzi tým zaujíma o tanečníčku Trudy, ktorá je zhodou okolností žiačkou tanečného štúdia Lisynej matky. Tento vzťah nezostane utajený a Lisa sa len utvrdí v tom, že Nikolo nestojí za pozornosť. To vyjadrí aj Mikoličovi, ktorý sa prišiel do Viedne aby sa prihovoril za svojho syna. Miluje len jeho napriek vekovému rozdielu.
Sven Felski

Sven Felski (* 18. november 1974, Berlín, NDR, dnes Nemecko) je bývalý nemecký hokejový útočník.
Klubový hokej.
Od ročníka 1992/93 je hráčom klubu DEL Eisbären Berlín. V tomto klube odohral vyše 600 zápasov, v rokoch 2005, 2006 a 2008 vybojoval titul.
Reprezentácia.
Reprezentoval Nemecko na MS 1998, MS B 1999, 
2001, 
2003, 
2005, MS B 2006, 
2007 a 2008 a na ZOH 2006.
Externé odkazy.
Dieter Kalt

Dieter Kalt (* 26. jún 1974, Klagenfurt am Wörthersee, Rakúsko) je bývalý rakúsky hokejový reprezentant, naopsledy hráč hokejového klubu EC Red Bulls Salzburg v najvyššej rakúskej hokejovej súťaži. Hrával na pozícií útočníka a strieľal pravou rukou. Reprezentoval Rakúsko od roku 1990 pravidelne až do roku 2009. Po skončení aktívnej kariéry bol trénerom a hokejovým funkcionárom.
Tyler Arnason

Tyler Arnason (* 16. marec 1979, Oklahoma City, Oklahoma, USA) je bývalý profesionálny americký hokejista.
Bol draftovaný v roku 1998 klubom Chicago Blackhawks. Tu odohral 3 sezóny, 9. marca 2006 bol vymenený do Ottawy Senators. Tu odohral len 19 zápasov v ktorých si pripísal 4 body za 4 asistencie. Pred sezónou 2006/07 prestúpil do Colorada. Nosí číslo 39.
Reprezentácia.
Tréner Mike Sullivan ho nominoval na Majstrovstvá sveta 2007 v Rusku. USA skončili 5. po štvrťfinálovej prehre s Fínskom 4:5 po samostatných nájazdoch.
Bismarck (trieda lodí)

Trieda Bismarck bola trieda bojových lodí Tretej ríše. Vznik triedy bojových lodí Bismarck spadá do polovice tridsiatich rokov minulého storočia, kedy Adolf Hitler začal zväčšovať zbrojnú výrobu, vrátane vojnového loďstva v snahe vyrovnať námornú prevahu Spojeného kráľovstva. Keďže Washingtonská zmluva a Versaillská zmluva (podpísaná po konci I. sv. vojny) boli voči povojnovému Nemecku a Tretej ríši veľmi obmedzujúce. Tretia ríša po podpise Britsko-Nemeckej dohody o vojnovom loďstve v roku 1935 dostala príležitosť k zbrojeniu na mori a to až do výtlaku 420 000 ton, čo podľa zmluvy bolo 35 % tonáže britského loďstva. O rok neskôr na Londýnskej konferencii bolo dokonca upustené od obmedzujúcej podmienky na výtlaku loďstiev. To už dávalo možnosť Tretej ríši vybudovať si loďstvo podľa vlastným predstáv a možností.
V roku 1936 začala Tretia ríša stavať triedu bojových lodí, s veľkou rýchlosťou, akčným rádiusom a silnou pancierovou výzbrojou, triedou, aká nemala dovtedy na svete obdobu: trieda Bismarck. Prvá jednotka tejto triedy niesla meno po bývalom „železnom“ kancelárovi Otto von Bismarckovi, druhá po cisárskom admirálovi a bývalom ministrovi vojny Alfredovi Tirpitzovi. Odborník Anthony Preston konštatuje, že konštrukcia vychádzala z bojových lodí prvej svetovej vojny nemeckej triedy Baden. A to hlavne výzbrojou, pozostávajúcou z štyroch dvojhlavňových veží hlavného kalibru kalibru 380 mm označovaných (od provy po kormu) A (Anton), B (Bruno), C (Caesar) a D (Dora) s hmotnosťou vystrelených delostreleckých granátov až sedem ton (podľa druhu munície) s dostrelom až 20 námorných míľ (cca 37 km).
Dušan Fabian

Dušan 'Duke' Fabian, MVDr., PhD. (* 10. november 1975, Košice) je slovenský spisovateľ fantasy a hororovej literatúry a publicista. V jeho doterajšej tvorbe dominujú poviedky, zaraďované väčšinou do žánrov horor a temná fantasy. V roku 2006 publikoval román Invocatio Elementalium.
Životopis.
Dušan Fabian sa narodil 10. novembra 1975 v Košiciach, kde žije dodnes. Vyštudoval veterinárne lekárstvo na Univerzite veterinárneho lekárstva a farmácie v Košiciach. Pracuje ako vedecký výskumník v "Ústave fyziológie hospodárskych zvierat" Slovenskej akadémie vied. Mnohými je označovaný ako slovenský Stephen King.
Tvorba.
Fabian do povedomia čitateľskej verejnosti prenikol poviedkou "Migréna", ktorá vyhrala literárnu súťaž Béla 2001, organizovanú internetovým magazínom Hlboký hrob; zároveň sa dostala do finále súťaže o Cenu Gustáva Reussa a bola zaradená do zborníka "Krutohlav 2001".
V tomto a ďalších raných dielach Fabian kombinuje verný opis reálií východného Slovenska s prvkami Lovecraftovského hororu; postup, ktorý neskôr zdokonalil v poviedkach ako "Tri čierne utorky" a "V predvečer prvého mája" (ohodnotené cenami Béla 2002, resp. Istron 2006), kde sa už k hororu pridávajú aj prvky mestskej či temnej fantasy.
Paralelne s touto líniou tvorby vznikol komediálny hororový cyklus o "nemŕtvom Marvinovi", pozostávajúci z poviedok "Ži a nenechaj žiť", "Trampoty jednej mŕtvoly" a "Agent jeho veličenstva zasahuje".
V roku 2006 Fabian publikoval svoj románový debut, Invocatio Elementalium, paralelne knižne v českom preklade Roberta Pilcha a ako román na pokračovanie v číslach 36 až 39 časopisu Fantázia.
Kritická odozva.
V roku 2009 bola v čísle 3 časopisu Fantázia publikovaná negatívna recenzia literárneho kritika Petra F. 'Ria Jílka na román Pestis Draconum, ktorá zároveň rozpútala diskusiu o úrovni slovenskej fantastickej literatúry.
Vinobranie

Vinobranie (iné názvy: oberačka hrozna, oberačka) je (hlavný) zber hrozna (plodu viniča hroznorodého), spravidla zakončený slávnosťou, a príslušné obdobie roka.
Na Slovensku sa hrozno oberá v septembri a októbri, veľmi málokedy aj koncom augusta; výbery a ľadové vína sa môžu oberať aj v novembri a decembri. Platí, že okamih oberania určuje technologická zrelosť hrozna, t. j. pomer cukornatých zložiek a kyselín a aromatických látok v mušte.
Sshnuke

sshnuke je fiktívny počítačový program používaný na zneužitie bezpečnostnej diery v SSH verzie, až kým táto chyba nebola opravená (1999).
Použitie vo filme Matrix Reloaded.
V scéne asi v dvoch tretinách vo filme Matrix Reloaded sa postava Trinity nabúra do počítača so zdrojom elektriny pre sieť. Vo filme najskôr použije nástroj nmap proti počítaču v sieti. Nmap potom odhalí, že port 22, bežný port pre vzdialené prihlásenie SSH, je otvorený. Trinity potom spustí fiktívny program sshnuke, ktorý, podľa jej terminálu zneužije chybu CRC-32 vo verzii 1 softvéru SSH. CRC-32 je skutočná chyba v SSH v1, ktorá umožňuje hakerom sprístupniť počítač pomocou buffer overflow útoku.
Jej útok pomocou sshnuke je úspešný a získava root prístup do systému, ktorý ju hneď požiada o zmenu hesla používateľa roota. (V skutočnosti to funguje inak). Trinity zadá heslo "Z1ON0101".
Odkazy.
Matrix Sequel Has Hacker Cred . Article by famed hacker-turned-journalist Kevin Poulsen who explains the hack in some detail, and talks to the creator of Nmap.
Gottlieb Daimler

Gottlieb Daimler (* 17. marec 1834 – † 6. marec 1900) bol nemecký inžinier, technik, vynálezca a priemyselník. Bol vynálezcom dnešného typu spaľovacieho motora a konštruktérom prvých motocyklov a automobilov.
Gottlieb Daimler zostrojil spoločne s Wilhelmom Maybachom v roku 1885 v Stuttgarte prvý motocykel, a v roku 1886 tiež prvý štvorkolesový automobil poháňaný spaľovacím motorom.
Oulu (mesto)

Oulu (švédsky: "Uleåborg") je najväčšie mesto v severnom Fínsku. Leží na severovýchodnom pobreží Botnického zálivu Baltského mora pri ústí rieky Oulu v provincii Oulu. So svojimi 125 000 obyvateľmi sa po Turku a pred Lahti radí na šieste miesto medzi najväčšími mestami Fínska.
Mesto založil 8. augusta 1605 švédsky kráľ Karol IX.
Oulu

Oulu môže byť:
Bismarck

Bismarck môže byť:
Lappeenranta

Lappeenranta (švédsky "Villmanstrand") je obec a mesto na brehu jazera Saimaa v juhovýchodnom Fínsku, asi 30 km od hranice s Ruskom. Patrí do provincie Južné Fínsko a kraja Južná Karélia. Žije v ňom 72 000 obyvateľov (31. január 2011), čo ho radí na 13. miesto medzi najväčšími fínskymi mestami. 
Na mesto bola Lappeenrantu povýšila v roku 1649 kráľovná Kristína I., čím sa uzákonil obchod na doteraz obľúbenom trhu "Lapvesi".
Mesto je podobne ako všetky iné fínske mestá univerzitné, Lappeenrantská technická univerzita patrí medzi najväčších miestnych zamestnávateľov.
Pindské kniežatstvo

Pindské kniežatstvo bolo arumunské kniežatstvo v Grécku (1941 – 1943). V roku 1943 bolo zrušené.
M14 (puška)

M14 je útočná puška americkej výroby.
M14 bola vytvorená ako experimentálna zbraň vychádzajúca z pušky M1 Garand. Puška M1 Garand bola základnou zbraňou americkej pechoty v 2. svetovej vojne, mala však veľa nedostatkov. Preto neskôr po vojne padlo rozhodnutie vytvoriť nový typ útočnej pušky. M14 bola navrhnutá v roku 1954. V roku 1957 bola určená ako náhrada za zbrane M1 Garand a automatickej pušky M1918 Browning Automatic Rifle. Vyrábala sa do roku 1964. Dokopy bolo vyrobených približne 1 300 000 kusov. Prvýkrát bola použitá vo vietnamskej vojne, používa sa však dodnes, najmä ako odstreľovacia puška. Nahradená bola modernejšou útočnou puškou M16.